[{"text_idx": "#000003", "text": "Mae\u2019n Ddiwrnod Rhyngwladol yn erbyn Homoffobia, Deuffobia a Trawsffobia \u2013 a dyma neges gan Lowri Morgan yn arbennig i #LyshCymruWrth dyfu fyny yng Nghaernarfon, roedd o\u2019n anodd i mi ffeindio'r geiriau am amser hir i gydnabod i fi fy hun \u2018mod i ddim jest yn licio hogia. Peidiwch a\u0302 \u2018nghael i\u2019n rong, wrth edrych yn o\u0302l, dwi\u2019n rili falch \u2018mod i wedi cael fy magu lle wnes i, ond ar y pryd, heb swnio\u2019n rhy ddramatig, mi oedd o\u2019n teimlo ychydig bach fel carchar i fy hunaniaeth. Ro\u2019n i\u2019n ymwybodol o bobl hoyw eraill ond mi roedd gen i ormod o ofn i ymestyn fy llaw a dweud \u201ca fi hefyd\u201d. Mewn gwirionedd wnes i ddim hyd yn oed gadael i fy hun wneud unrhyw beth am y peth nes ro\u2019n i wedi symud i Gaerdydd i\u2019r brifysgol. Mae o\u2019n rhywbeth dwi\u2019n difaru yn fawr iawn oherwydd oedd cuddio rhan mor fawr ohona i rhag fy ffrindiau a fy nheulu yn straen mawr arna i ac ar fy mherthnasau.Mae internalised homophobia yn rhywbeth mae pob person hoyw yn gorfod byw efo i ryw raddau, sydd yn ofnadwy o drist. Yn gwybod \u2018mod i\u2019n licio bechgyn a merched, ro\u2019n i wastad yn teimlo \u2018mod i\u2019n gwneud ffw\u0302l o fy hun ac yn twyllo fy hun drwy drio bod yn \u201cwahanol\u201d. Ro\u2019n i\u2019n teimlo mod i wastad yn trio dal fy hun allan a bod be o\u2019n i\u2019n ei deimlo ddim yn wir. Pan wnes i ddechrau perthynas gyda merch am y tro gyntaf a gorfod wynebu fy nheimladau yn iawn, mi oedd o\u2019n anodd iawn i mi ddelio gyda hynna a derbyn bod be o\u2019n i\u2019n ei deimlo yn ddilys.Mae labels yn rhyw betha bach annoying, tydyn? I fi, ro\u2019n i\u2019n ysu i gal un, ro\u2019n i eisio ffitio mewn i \u201cun\u201d peth a rhoi ruban arno yn ddel fel \u2018mod i\u2019n medru dweud: Dyna ni, s\u2019nam rhaid i fi feddwl am y peth ddim mwy. Ond mewn gwirionedd dydw i dal ddim yn siw\u0302r, hyd yn oed ar o\u0302l bod \u2018allan\u2019 am flynyddoedd a bod mewn perthynas hir dymor gyda merch, dydw i dal ddim yn siw\u0302r mod i\u2019n ffitio mewn i label ac o\u2019r diwedd alla i ddweud wrth fi fy hun bod hynny\u2019n oce. Mae\u2019r stigma dal yna i fod yn hoyw yng Nghymru, alla i mond siarad a\u0302 phrofiad fy hun fel dynes cisgender hoyw ond mae o\u2019n deimlad tanseiliol iawn yn byw gyda\u2019r wybodaeth nad oes yna ddim cynrychiolaeth mewn ffilmiau, rhaglenni teledu na theatr Cymraeg o ddynes hoyw gref fel rhyw fath o brif gymeriad. Wrth dyfu fyny hefyd roedd hyn yn atgyfnerthu fy nghred bod o\u2019n rhywbeth i guddio ac yn rhywbeth i deimlo cywilydd ohono. Yr hyn wnes i sylweddoli drwy edrych yn o\u0302l ar fy mhrofiadau oedd, ro\u2019n i\u2019n teimlo mor euog am ddod allan oherwydd oeddwn i\u2019n gwybod bod o\u2019n sgwrs anghyfforddus i rai pobol ac yn brofiad negyddol i eraill. Fyswn i wrth fy modd yn medru mynd yn o\u0302l a dweud wrth fy hun nad oedd rhaid i mi gymryd y bai am adael i bobol wybod pwy ydw i. Mae dod allan yn rhywbeth sydd yn berchen i TI, mae o\u2019n rhywbeth personol a dim ond TI; yr unigolyn, sy\u2019n gwybod pryd mae\u2019r amser iawn i wneud hynny. Mi fyswn i wedi licio pe bawn i wedi bod yn fwy caredig gyda fi fy hun mewn sefyllfaoedd annifyr ac wedi ymddiried yn fy hun \u2018mod i wedi gwneud y penderfyniad iawn. Fy nghyngor i? Jest bydda\u2019n chdi, ac ar o\u0302l gadael i bobol wybod - paid ag ymddiheuro am y peth!Gair o gyngorSiarada gydag athro, rhiant, aelod o dy deulu neu mae modd cael cymorth ar-lein a dros y ffo\u0302n hefyd. neu 08000 50 20 .uk neu 0800 980 4021 (rhadffo\u0302n)Meic Cymru - neu Rhadffo\u0302n 080880 23456"}]